# விக்கிப்பீடியா:தமிழ் விக்கிப்பீடியா தரக் கண்காணிப்பு/2006

## ஆகஸ்ட்டு மாதம்: தமிழ் விக்கியின் தரம்

### ரவியின் கருத்துக்கள்

::செல்வா, தகவல்களை தொகுத்து தந்ததற்கு நன்றி. நாம் மிகவும் மெனக்கெடும் தரக் கண்காணிப்பு நல்ல பலனை தந்து வருவதில் மகிழ்ச்சி. இதில் கோபியின் பங்களிப்பு மிகவும் குறிப்பிடத்தக்கது. எல்லா தர அளவுகளிலும், இருக்கும் கட்டுரைகள் வீதத்தில் (per article basis) பார்த்தால் நாம் தான் முன்னணியில் இருக்கிறோம். இந்திய விக்கிப்பீடியாக்கள் மட்டுமல்ல, பல பிற நாட்டு முன்னணி விக்கிப்பீடியாக்களுக்கு இணையாக நாம் தர அளவுகளில் முன்னிருக்கிறோம். இது குறித்து நான் ஓரிரு மாதங்களுக்கு முன் தயாரித்து அளித்த அட்டவணையும் நினைவு கூறத்தக்கது. பிற இந்திய மொழி விக்கிப்பீடியாக்களின் எண்ணிக்கை மிக குறுகிய கால அளவில் திடுமென உயர்ந்திருக்கிறது. அனேகமாக தானியங்கிப் பங்களிப்புகள் காரணமாக இருக்கலாம். இது குறித்து நாம் அலட்டிக் கொள்ளத் தேவையில்லை. slow and steady wins the race. user:ganeshbot வந்த பின் நாமும் பயனுள்ள முறையில் கட்டுரை பரப்பை கூட்டலாம். என்றும் தரமே முதல் என்ற இலக்கை விக்கிப்பீடியா தொடர வேண்டும் என்பது தான் எனது விருப்பம். விக்கிப்பீடியாவின் வளர்ச்சி, ஒரு குழந்தையின் வளர்ச்சிக்கு ஒப்ப இருந்தால் நன்றாக இருக்கும். தொடக்கத்தில் மூன்று வயது வரை உடல் வளர்ச்சி, திடத்தில் கவனம் (தொடக்கத்தில், விக்கிப்பீடியா கட்டுரை எண்ணிக்கை அதிகரிக்க கவனம் - 1000, 2000 கட்டுரைகள் வரை இப்படித் தான் ஓடினோம்.) பிறகு, கொஞ்சம் கொஞ்சமாக குழுந்தைக்கு அறிவூட்டுதல் - அது போல் விக்கிப்பீடியா கட்டுரைகளின் தரத்தை உயர்த்துவதில் கவனம் செலுத்தும் நேரம் வந்திருக்கிறது. தன் குழந்தையின் உடல் வளர்ச்சி இல்லாத அறிவு வளர்ச்சியிலும் அறிவு வளர்ச்சி இல்லாத உடல் வளர்ச்சியிலும் எந்த தாயும் மகிழ மாட்டாள். இவ்விரு வளர்ச்சிகளிலும், தாய் ஒரே நேரத்தில் கவனம் செலுத்துவாள். ஒன்றுக்காக ஒன்றை விட்டுக்கொடுப்பதில்லை. அணைக்க வேண்டிய நேரத்தில் அணைத்தும் கண்டிக்க வேண்டிய நேரத்தில் கண்டித்தும் இவ்விரு வளர்ச்சிகளிலும் கவனம் செலுத்துவாள். அவ்வப்போது பிற குழந்தைகளை ஒப்பிட்டு நம் குழந்தை அந்தளவு வளரவில்லையே என்று ஒப்பிடுவதும் இயல்பு தான். நாம் ரொம்ப மெனக்கடாவிட்டாலும், உடல் தானே கொஞ்சமாவது வளரும். ஆனால், அதிகம் மெனக்கெட்டால் தான் அறிவு கொஞ்சமாவது வளரும். உடல் ஒரு வயதுக்குப் பிறகு வளர்வதை நிறுத்திக் கொள்கிறது. ஆனால். அறிவு மட்டுமே கடைசி வரை வளர்க்கத்தக்கது. உடல் வளர்ந்திருக்கும் அளவுக்கு அறிவு வளர்ந்திருக்கிறதா என்றும், பிற பிள்ளைகளின் அளவுக்கு நம் பிள்ளை வளர்ந்திருக்கிறதா என்றும் சோதித்துக் கொள்ளல் அவசியம். ஆனால், நம் பிள்ளை பலசாலியாகவும் திடமாகவும் வளரும்போது, பிற பிள்ளைகளின் ஊளைச்சதையை பார்த்து நாம் நம்மை குறைத்து நினைக்கத் தேவையில்லை. உயரத்துக்கேற்ற பருமனும் இருத்தல் அவசியம். (ஊளைச்சதை - ஒரு பயனுமற்ற வெறும் கட்டுரை எண்ணிக்கை அதிகரிப்பு முயற்சிகள்; உடல் வளர்ச்சி - கட்டுரை எண்ணிக்கை வளர்ச்சி; அறிவு வளர்ச்சி - கட்டுரைத் தர மேம்பாடு; தாய் - பங்களிப்பாளர்கள; சமூகம் - பயனர்கள்; உயரம் - கட்டுரை எண்ணிக்கை; பருமன் - கட்டுரைத் துறை பரப்பு.). தந்தையும் தாயும் போல் இருநது நாம் தமிழ் விக்கிப்பீடியா வளர்ச்சியில் கவனம் செலுத்தினால், இதனை அவையத்து முந்தியிருக்கவும் செய்யலாம்; சான்றோன் எனக் கேட்டும் மகிழ்லலாம். (*சரி, ரொம்ப உணர்ச்சிவசப்படுகிறேனா இல்ல ரொம்ப அறுக்கிறேனா தெரியல..எல்லாம் எங்க அக்கா பையன் வளர்ச்சியை பார்த்து வந்து அதுவா விழுற உவமைகள் ! :)* )--ரவி 23:58, 24 செப்டெம்பர் 2006 (UTC)  
ரவி, கருத்துக்களுக்கு நன்றி. த.வியை உரமுடன் வளர்க்க இன்னும் நிறைய செய்ய வேண்டியுள்ளது. இன்னும் நிறைய பயனர்கள் வரவேண்டும். அடிப்படையாக எழுத வேண்டியவை இன்னும் மிக ஏராளமாய் இருக்கின்றன, இருக்கும் பயனர்களாவது, ஒரு நாளைக்கு 2-3 குறுங்கட்டுரையாவது எழுத வேண்டும். விடுமுறை நாட்களில் 4-5 கட்டுரைகள் எழுத வேண்டும். இக்கட்டுரைகளில் ஒரு படம் + 4-5 வரிகள் இருந்தாலும் போதும். எல்லோராலும் மயூரநாதனைப் போல கட்டுக்கோப்பாக ஒருமுனைப்புடன் எழுத இயலாவிட்டாலும், சுந்தரைப் போல அறிவுக்கு கிளர்ச்சியூட்டும் கருத்துக்களை பற்றி எழுதாவிட்டாலும். அடிப்படையான செய்திகள் எழுத ஏராளம் உள்ளன (20-30 ஏரிகள், 20-30 மலைகள், 30-40 நாடுகள், 30-40 பூச்சிகள், பூரான்கள், 30-40 விளையாட்டுகள், நூற்றுக்கணக்கான அறிவியல் கருத்துக்கள், நூற்றுக்கணக்கான கலை பற்றிய கருத்துக்கள்...). இப்பொழுதுள்ள பயனர்கள் மிக அருமையாக பணியாற்றுகிறார்கள். பாராட்டுகள்! தொடர்ந்து பணியாற்றி பயன் பெருக்குமாறு அனைவர் சார்பிலும் வேண்டிக்கொள்ளுகிறேன்.--C.R.Selvakumar 01:02, 25 செப்டெம்பர் 2006 (UTC)செல்வா